***ОПИС И СПЕЦИФИКАЦИЈАЈАВНЕ НАБАВКЕ***

Предмет јавне набавке ЈН бр. 3/2022 је набавка услуге чишћења пословних просторија општине Врњачка Бања и извршаваће се свакодневно и периодично:

Услуга чишћења пословних просторија зграде општине Врњачка Бања, у улици Крушевачкој 17а, Врњачка Бања извршаваће се свакодневно и периодично:

**1)** Свакодневна услуга: чишћење и прање улаза у објекат; чишћење и прање свих ходника, степеништа и гелендера; усисавање меких подних облога; чишћење, прање и гланцање тврдих подних површина (плочица, ламината и других подова и слично); брисање врата и намештаја; брисање разних уређаја (компјутери, телефонски апарати, фотокопир апарати, штампачи и сл.); брисање и гланцање стаклених површина и слично, које дневно додирују запослени или посетиоци; пражњење и брисање корпи за отпатке; избацивање смећа; комплетно сређивање санитарних блокова; чишћење тоалета (прање лавабоа, брисање и гланцање славина за воду, прање WC шоља, даске са поклопцем, брисање плочица, брисање огледала, брисање прекидача, дозатора и сушача заруке, допуна средстава у дозаторе); допуну папирне галантерије, сапуна и слично.

**2)** Периодичне услуге: брисање ормара, витрина, клима уређаја, радијатора, прање прозора, прање завеса, застава, машинско чишћење и полирање подних облога, машинско прање итисона, тепиха и меблираног намештаја.

Услуге периодичног одржавања хигијене извршаваће се по следећој динамици:

- брисање ормара, витрина, клима уређаја, радијатора, једанпут месечно;

-прање стаклених површина- прозора зграде – једанпут месечно;

- прање завеса (драперије, венецијанери, тракасте) 2 пута годишње;

- прање застава по потреби;

- машинско чишћење и полирање подних облога 2 пута годишње;

- машинско прање свих итисона и тепиха 2 пута годишње и по потреби;

- прање меблираног намештаја (столице, фотеље и слично) једанпут годишње;

- прање расвете – лустери, светлосни носачи, прекидачи, утикачи, по потреби;

Прикупљено смеће из објекта или око објекта односи се до контејнера, а отпад који се рециклира односи се до простора који су предвиђени за његово прикупљање.

Извршилац је обавезан да услугу пружа сопственим средствима и опремом за рад.

Извршилац је обавезан да обезбеди потрошне материјале - хемијска средства

која ће користити при извршењу услуге и да чишћење и брисање наведених површина обавља у складу са важећим стандардима за одређену врсту материјала.

Чишћења пословних просторија општине Врњачка Бања извршава се у две смене, са распоредом вршилаца услуге на следећи начин :

- једно лице, радним данима, у преподневној смени у времену од 1000 до 1600, часова,;

- два лица - радним данима, у поподневној смени у времену од 1600 до 1900

часова.

Периодична чишћења се врше суботом у времену од 08,00 до 15,00 часова. За све

периодичне послове чишћења, динамика пружања услуга је оријентациона, уз принцип поштовања договора о потреби чишћења са Наручиоцем.

Наручилац врши дневну, недељну и месечну контролу извршене услуге.

**Начин спровођења контроле вршења услуге**

Наручилац ће именовати лице, у чијој су надлежности послови из Опште ураве и заједничких послова, које ће бити задужено за контролу вршења услуге. Лице задужено од стране наручиоца за праћење извршења услуге и Извршиоца услуге ће записнички констатовати извршење услуга.

Наручилац врши плаћање у складу са роковима дефинисаним Законом о роковима измирења новчаних обавеза у комерцијалним трансакцијама („Сл. гласник РС“ бр. 46/95, 66/01, 61/05, 62/06, 31/11, 68/15 - други закони и 113/17) у року до 45 дана од дана када је примио фактуру.

Плаћање за извршене услуге ће се вршити једном месечно, за услуге извршене у претходном месецу, а по службеном пријему фактуре уз обавезу Извршилаца да достави Извод из појединачне пореске пријаве за порез и доприносе по одбитку односно извод из електронске базе података PURS (EBP-PURS) за месец који претходи месецу за који је фактурисана услуга.

Рачуни за извршене услуге морају бити оверени од стране одговорног лица Наручиоца и овлашћеног лица Извршиоца.

Уз сваки рачун ће бити приложен записник, којим се потврђује квантитет и квалитет извршених услуга, потписан од стране лица задуженог испред Наручиоца за праћење извршења квалитета и квантитета уговорене услуге, и потписан од овлашћеног лица Извршиоца услуге.

Поступајући по Препоруци Министарства за рад, запошљавање, борачка и социјална питања број: Службено / 2014 – 05 од 23.септембра 2014.год, а у циљу заштите радно – правних статуса свих радно ангажованих, Наручилац ће приликом оцењивања понуда узети у обзир минималну цену рада коју је Влада РС утврдила за период јануар – децембар 2022.године, Одлуком о висини минималне цене рада за период јануар – децембар 2022.год. (Сл.гласник РС, бр. 116/20) и свака понуда која није сачињена у складу са овом Одлуком, сматраће се неуобичајно ниском ценом и иста ће бити одбијена у смислу чл. 143. Закона о јавним набавкама.